Christian Kock

Christian Erik J. Kock (født 3. maj 1946 i Padborg) er en en dansk retorik- og litteraturforsker. Siden 1997 har han været professor i retorik på Københavns Universitet. Kock er særlig kendt for analyser af politisk debat og har udgivet flere bøger om emnet.

Karriere 
Christian Kock blev født i Padborg i 1946. I 1965 blev han student fra Aabenraa Statsskole. Han blev herefter uddannet mag.art. i litteraturvidenskab fra Københavns Universitet i 1973. Han nåede også at studere engelsk, latin, græsk og tjekkisk.

Han var ansat som lektor i engelsk fra 1979 til 1987 på KU. Han var desuden gæsteforelæser i engelsk på Indiana Universit, USA i 1986-1987. Han blev herefter lektor i retorik fra 1986 til 1997, og i 1997 blev han udnævnt til professor. Han overtog professortitlen fra Jørgen Fafner.

Under Kock har retorikfaget udviklet sig til beskæftige sig mere med argumentation, politisk debat og skrivepædagogik. Kock har derudover udført analyser af forskellige politikere, deres sproglige manipulation og spin, heriblandt en meget kritisk gennemgang af Inger Støjbergs mode at fordreje spørgsmål på. I analysen skrev han bl.a. at Hun taler udenom, og hun er god til det. Hun er så god, at det skader demokratiet.

Siden 2002 har han været kommentator om medier i dagbladet Politiken.
I 2006 modtog han Einar Hansens Forskningspris og siden 2007 har han været medlem af Kulturministeriets Sprogudvalg. Kock holder desuden foredrag og kurser i offentlig debat og skriftlig kommunikation.

Bibliografi

Bøger 
 1973 Kock, Christian, Tjekkisk strukturalisme
 1973 Kock, Christian, Litteraturoplevelse
 1976 Kock, Christian (medforfatter ) The Theory of Presupposition Failure
 1980 Kock, Christian,Engelsk verslære
 1994 Kock, Christian, Lær og skriv. Tekster om at skrive - i alle fag.
 1994 Jørgensen, Charlotte; Kock, Christian; Rørbech, Lone, Retorik der flytter stemmer (genudgivet i 2011)
 1996 Kock, Christian, Professionel litteraturlæsning
 1997 Kock, Christian; Heltberg, Eva, Skrivehåndbogen
 2002 Kock, Christian, Forstå verden: Politisk journalistik for fremtiden
 2006 Tandrup, Birthe; Koch, Christian, Skriv i alle genrer 
 2007 Boolsen, Merete Watt; Ankersborg, Vibeke; Kock, Christian, At opdage verden 
 2011 Kock, Christian, De svarer ikke 
 2012 Kock, Christian, Ordets magt. Før 1900 
 2012 Kock, Christian, Ordets magt 
 2012 Kock, Christian; Villadsen, Lisa, Rhetorical Citizenship and Public Deliberation
 2013 Kock, Christian, Retorisk praksis 
 2013 Kock, Christian, Debatkultur på nedtur? 
 2015 Kock, Christian; Hansen, Magnus Boding, De lytter ikke 
 2015 Darger, Birgitte; Hansen, Kasper Lezuik; Kock, Christian, Sproget arbejder

Udvalgte artikler 
 21. september 2011: "Hvad kan Johanne?", Kock, Christian, Kommunikationsforum
 25. november 2014: "Stop det vrøvl om humaniora, Sofie Carsten Nielsen", Politiken
 9. september 2015: "Spot Støjbergs støj", Kock, Christian, Kommunikationsforum
 27. maj 2015: "Dette udspekulerede vrøvl vil du høre de næste tre uger", Kommunikationsforum

Referencer

Eksterne henvisninger 
 Christian Koch på Københavns Universitets hjemmeside
 Artikler af Christian Koch på Dagbladet Informations hjemmeside

Professorer fra Københavns Universitet
Retorikere
Faglitterære forfattere fra Danmark
Dansksprogede forfattere fra Danmark
Danskere i 1900-tallet
Danskere i 2000-tallet
Foredragsholdere fra Danmark
Personer i Kraks Blå Bog